Trods mindre modgang i starten fik Kudrow rollen som [[Phoebe Buffay]] i den amerikanske tv-serie ''[[Venner (sitcom)|Venner]]'', en rolle som hun i [[1998]] fik en [[Emmy Award|Emmy]] for i kategorien: ''Outstanding Supporting Actress in a Comedy Series''. Hun spillede rollen fra seriens start i [[1994]] til seriens afslutning i [[2004]]. ''Venner'' blev en kæmpesucces for Kudrow, der sammen med sine medskuespillere fik en mængde faste seere og stor anerkendelse. Kudrow er den af seriens skuespillere, som fik flest [[Emmy Award|Emmynomineringer]]; 6 i alt. Kudrow fik et honorar på en mio. kroner pr. afsnit i seriens to sidste sæsoner. Ifølge [[Guinness Rekordbog]] ([[2005]]) blev Kudrow (sammen med sine medskuespillerinder) en af de højest betalte kvindelige tv-skuespillere i verden.
Levende_personer Historie Kultur